Populo Maori

Le maori esas etnio di origino Polineziana qua koloniigis Nova-Zelando dum multa voyaji, inter 1320 e 1350. Dum la yarcenti, ca aborijeni Novazelandana developis sua propra kulturo, idiomo, mitologio, mestiero e dansi, nedependanta de altra kulturi Polineziana.

Lia unesma kontakti kun Europani komencis dum la 18ma yarcento, e gradope evolucionis de salutara komerco a violento. Le Maori gradope adoptis multa teknologii de la nove veninta. En 1840, signatesis tale nomizita kontrato di Waitangi, qua permisis la kunexisto di la du kulturi. Kreskanta konflikti pri teritorii durigis dum la yari 1860a, e pos ke la kontrato deklaresis nula en 1877, le Maori koaktesis asimilar diversa aspekti di Westala kulturo. Dum la komenco di la 20ma yarcento, la kulturo Maori gradope komencis rekuperar su.

Dum la demografiala kontado di 2018,  personi identifikis su kom Maori, to esas 16,5% de la habitantaro di Nova-Zelando. Maori-linguo parolesas da cirkume 20% de le Maori, o 3% de tota habitantaro. Nun, Maori partoprenas multa aspekti di la kulturo, socio e politiko di la lando.

Kategorio:Nova-Zelandani